Naturlige krøller kan med tiden godt forsvinde, da vi mennesker skifter hårtype 3 gange i tiden fra barn til voksen. Er du kvinde, kan dine krøller for en periode også forsvinde under en graviditet, fordi kroppen og hormonbalancen forandrer sig så meget. Er du så uheldig, at de er forsvundet, kan du heldigvis få dem tilbage i en periode ved at få lavet permanente krøller hos frisøren. Det er selvfølgelig ikke helt det samme og medfører også stor slitage på håret - men passer og plejer du dem godt, behøver du ikke få lavet krøller meget mere end et par gange om året.